
Vi valgte å reise til Hospice Lovisenberg, og tok derfor kontakt via mail og telefon. Vi fikk lov til å komme på besøk dit, hvor de hadde ett opplegg på ca 2 timer for oss, dette opplegget var meget bra. De fortalt litt om hva Hospice er og tanken bak det, de sa også noe om hva slags pasienter de hadde, de fleste av pasientene deres var Cancer pasienter. Vi fikk se filmen "Et sted og leve", en dokumentar som er sendt på TV, en sterk film med mange inntrykk, hvor man følger en brystkreft kvinne frem til hun dør. Hun var da pasient ved Lovisenberg Hospice, og hun ga selv uttrykk for at det var et godt sted å være. Vi fikk masse informasjon om hva som måtte til for å bli dagpasient og for å bli døgnpasient.

Vi ble vist rundt i lokalene som var helt utrolig flotte, det var veldig mye farger og en helt utrolig god atmosfære der. Vi syntes dette besøket var meget bra, det kostet 200 kr pr person, men var absolutt verdt det.

Videre denne dagen var vi på besøk på Nyfødt Intensiv avdelingen på Rikshospitalet. Det var et besøk hvor vi ble vist avdelingen og fortalt litt om pasientene og hvordan de jobbet der. Det var moro og ha vært der av egen interesse og nysgjerrighet, men vi fikk ikke noe faglig tilbake.

Torsdag 10. april 2003

Denne dagen dro vi til Sunnaas Sykehus. Dette hadde vi også planlagt i god tid. Vi ble møtt av sjefsykepleier G. Skatteboe. Hun hadde et skikkelig opplegg for hele dagen. Vi hadde en historisk introduksjon og hun hadde et foredrag om rehabilitering, tverrfaglig samarbeid og om Sunnaas som sykehus og om pasientgruppen. Hun viste to filmer og vi ble vist rundt på sykehuset. Dette var et studietilbud som vi mer enn gjerne anbefaler.

Vi har hatt et variert og lærerikt program som vi selv er veldig fornøyd med. 
